Sekolah Kebangsaan Bandar Tun Hussein Onn 2

Sekolah Kebangsaan Bandar Tun Hussein Onn 2 atau nama ringkasnya SK Bandar Tun Hussein Onn 2, merupakan sebuah Sekolah Kebangsaan yang terletak di Jalan Suadamai, Bandar Tun Hussein Onn.

Pada 2024, Sekolah Kebangsaan Bandar Tun Hussein Onn 2 memiliki jumlah keseluruhan seramai 1729 orang murid, 124 orang guru dan 9 orang anggota kumpulan pelaksana.

Sejarah 
Sekolah Kebangsaan Bandar Tun Hussein Onn (2) mula dibina pada 1999. Bangunan sekolah ini digunakan secara rasmi pada bulan Jun 2003. Sepatutnya P & P bermula pada Januari 2003 tetapi bangunan ini tidak dapat disiapkan dalam tempoh masa yang diberi, jadi seluruh warga sekolah ini terpaksa menumpang selama 6 bulan di Sekolah Kebangsaan Bandar Tun Hussein Onn. Pada 1 November 2002, Puan Mordziyah bt Bidin selaku Guru Penolong Kanan Kurikulum dan Puan Zaiton bt Salim Guru Penolong Kanan HEM ditempatkan di Sekolah Kebangsaan Bandar Tun Hussein Onn (2) untuk mengurus kemasukan murid-murid dan guru-guru bagi persekolahan sesi 2003.

Semasa sekolah dibuka bangunan sekolah ini terdiri daripada tiga buah bangunan empat tingkat iaitu blok A, B dan C, serta Dataran Ilmu tempat murid-murid berhimpun. Sekarang bangunan sekolah ini mempunyai 31 buah bilik darjah. Kemudahan bilik khas pula khas bilik guru, pejabat, bilik mesyuarat, makmal sains, bilik kemahiran hidup, bilik kaunseling, pusat Sumber Sekolah, bilik muzik, surau, bilik rawatan, bilik persalinan, makmal komputer, 1 & 2 bilik pendidikan seni dan beberapa buar stor am.

Pada Januari 2007 kelas pra sekolah telah dibuka dengan jumlah murid 25 orang, seorang guru dan seorang pembantu pengurusan murid N17.

Sebuah bangunan baru setingkat yang mempunyai 4 buah bilik darjah telah dibina pada bulan November 2008 bagi menampung bilangan murid tahun satu yang akan bersekolah pada Januari 2009. Bagi keperluan 2010 dua buah kabin telah dipasang untuk menempatkan 4 buah kelas apabila berlaku pertambahan murid.

Pada 2009, Sekolah Kebangsaan Bandar Tun Hussein Onn 2 memiliki 1022 pelajar lelaki dan 958 pelajar perempuan, menjadikan jumlah keseluruhan murid seramai 1980 orang. Ia mempunyai seramai 98 orang guru.

Kini, sekolah ini ditadbir oleh seorang Guru Besar iaitu Tuan Yazid bin Zakaria dan dibantu oleh barisan penolong kanan, Penolong Kanan Pentadbiran, Puan Zubaidah binti Muhammad, Penolong Kanan Hal Ehwal Murid, Puan Saluwa binti Harun, Penolong Kanan Kokurikulum, Puan Zuhailah binti Semail, Guru Penolong Kanan Petang, Puan Intan Marhayu binti Rahman  serta disokong oleh PIBG yang diterajui oleh Kapten Dr Ahmad Sazeli bin Abd Sabar.

 Alamat
Sekolah Kebangsaan Bandar Tun Hussein Onn 2
Jalan Suadamai, Bandar Tun Hussein Onn 
43200 Cheras,Selangor
Malaysia.
Telefon =  0390757952
Fax       = 0390756952

 Pautan luar 
 Sejarah Sekolah Sekolah Kebangsaan Bandar Tun Hussein Onn 2
 Sekolah Kebangsaan Bandar Tun Hussein Onn 2
 Sekolah Kebangsaan Bandar Tun Hussein Onn 2


Bandar Tun Hussein Onn 2
Bandar Tun Hussein Onn 2